KOMISIJA ZA MEDICINSKE KNJIŽNICE

HRVATSKO KNJIŽNIČARSKO DRUŠTVO

Hrvatske bratske zajednice 4, 10000 Zagreb

Predsjednica: Ljiljana Pavičić, prof., mag. bibl.

Voditeljica Odjela središnje knjižnice

Klinički bolnički centar Osijek

Josipa Huttlera 4, 31000 Osijek

Tel. ++385 31 511 110

Fax ++385 31 512 235

E-pošta: pavicic.ljiljana@kbco.hr; ljiljanapavicic@mefos.hr

U Osijeku, 7. srpnja 2022.

**Članovima Komisije za medicinske knjižnice u mandatnom razdoblju 2020.-2022.**

1. Antonija Brodarec, KBC Sestre milosrdnice, ZKD, antonija.brodarec@kbcsm.hr
2. Lovela Machala Poplašen, ŠNZ "A. Štampar“ Zagreb, ZKD, lovela.machala@snz.hr
3. Robert Nezirović, zamjenik, OB Zadar, DKZ, opca-bolnica-zadar@zd.htnet.hr
4. Ljiljana Pavičić, Klinički bolnički centar Osijek, ljiljana.pavicic@kbco.hr
5. Mirela Podobnik, OŽB Požega, DKSB, mirela@pozeska-bolnica.hr; knjiznica@pozeska-bolnica.hr
6. Marina Sakač, KDVŽ, OB Varaždin, biblioteka@obv.hr
7. Tamara Marija Seme, Klinika za dječje bolesti Zagreb, ZKD, tamara.seme@kdb.hr
8. Iva Sesar, DKSBS, Fakultet za dentalnu medicinu i zdravstvo Osijek, isesar@fdmz.hr
9. Branka Škibola, Medicinski fakultet Rijeka, KDR, brankas@medri.hr
10. Lea Škorić, Medicinski fakultet Zagreb, ZKD, lea.skoric@mef.hr
11. Ana Utrobičić, Medicinski fakultet Split, DKS, ana.utrobicic@mefst.hr

**Z a p i s n i k**

sa šestoga e-sastanka Komisije za medicinske knjižnice (KMK) u mandatu 2020-2022. koji je održan u utorak, 24. svibnja 2022. godine od 11:00 -12.00 sati putem e-pošte.

Dnevni red:

1. Usvajanje dnevnog reda
2. Usvajanje zapisnika 4. i 5. e-sastanka KMK
3. E-savjetovanje Nacrt prijedloga Zakona o visokom obrazovanju i znanstvenoj djelatnosti
4. Razno

Ad 1. Prijedlog dnevnog reda jednoglasno je usvojen.

Ad 2. Usvojeni su zapisnici 4. i 5. e-sastanka.

Ad 3. Komisija za medicinske knjižnice predložila je sljedeće prijedloge i dopune s obrazloženjem na tekst Prijedloga Zakona o visokom obrazovanju i znanstvenoj djelatnosti

***Sveučilište***

**Članak 10. (dodati st. 5.)**

(1) Sveučilište obavlja djelatnost visokog obrazovanja, znanstvenu odnosno umjetničku djelatnost i stručnu djelatnost u najmanje dva znanstvena područja, odnosno u znanstvenom i umjetničkom području te u najmanje tri polja. Sveučilište može obavljati i druge djelatnosti u skladu sa zakonom i statutom.

(2) Sveučilište kao sastavnicu s pravnom osobnosti može osnovati fakultet ili umjetničku akademiju, **sveučilišnu knjižnicu**.

(3) Sveučilište kao sastavnicu bez pravne osobnosti može osnovati odjel, institut, centar, zavod ili drugu ustrojstvenu jedinicu sveučilišta.

(4) Sveučilište može osnovati pravnu osobu čijom se osnovnom djelatnošću ostvaruje misija sveučilišta te se zadovoljavaju potrebe studenata i sveučilišta

(**5) Sveučilište može imati i druge sastavnice koje služe zadovoljavanju sveučilišnih potreba (zaklade, fondacije, udruge, studentske centre, zdravstvene ustanove, knjižnice, tehnologijske centre, informatičke, kulture, sportske)**

(6) Unutarnji ustroj sveučilišta i njegovih sastavnica uređuje se statutom sveučilišta u skladu s ovim Zakonom.

OBRAZLOŽENJE:

U cijelosti su izostavljene određene sastavnice koje su navedene u postojećem zakonu (knjižnice, zdravstvene ustanove koje su glavna nastavna baza medicinskim fakultetima u kojima se izvodi nastava, …)

Stoga predlažemo da se umetne ovaj stavak, prema postojećem zakonu 'Ustroj sveučilišta i njegove sastavnice', čl. 54. st. 2. Te ustanove nisu obuhvaćene st. 4.

**Članak 58. (dodati st. 6).**

**Nositelj studija obvezan je ocjenski rad kojim se završava studij učiniti dostupnim javnosti objavom u institucijskom, sveučilišnom i nacionalnom repozitoriju u roku 30 dana od dana obrane***.*

OBRAZLOŽENJE

U Prijedlogu Zakona predviđa se objava doktorskih radova. Prema čl. 83. postojećeg zakona predviđena je javna objava svih završnih radova i doktorskih disertacija. U ovom prijedlogu ta obveza ostaje samo za doktorske disertacije, što nije u skladu sa zagovaranjem i promicanjem otvorene znanosti i otvorenoga pristupa. Obveza pohrane i javne objave u institucijskom, sveučilišnom i nacionalnom repozitoriju treba se obvezati za sve ocjenske radove, uključujući i završne radove studija.

**Čl. 62. st. 7. (dopuna)**

(7) Nositelj doktorskog studija dužan je objaviti doktorski rad u roku 30 dana od dana obrane u **institucijskom, sveučilišnom i** nacionalnom repozitoriju. **Nositelj doktorskog studija može zatražiti privremenu odgodu objave rada (embargo) radi zaštite intelektualnog vlasništva patentom i objave znanstvenoga rada.**

OBRAZLOŽENJE

Treba pohranjivati i u institucijski i u sveučilišni i u nacionalni repozitorij!

Treba dopustiti privremenu odgodu objave rada (embargo), primjerice radi zaštite intelektualnog vlasništva patentom, objave znanstvenog članka i dr.

**Članak 77. (izmjena izraza)**

1. Student ima pravo na:

Ad. 5. **slobodan pristup i**  korištenje građe knjižnice te znanstvenih i stručnih izvora na visokom učilištu.

OBRAZLOŽENJE

Izraz ' besplatno' treba zamijeniti izrazom 'slobodan pristup i' - Knjižnice se financiraju dijelom i iz upisnina studenata tako da svaki fakultet izdvaja dio upisnine za rad knjižnice.

Zapisnik sastavila:

predsjednica Komisije za medicinske knjižnice

Ljiljana Pavičić